Só lyk finale brandstofpryseArgieffoto (Foto; andreas160578/Pixabay) Die departement van minerale hulpbronne en energie het aangekondig dat 95-oktaan-petrol Dinsdag ná middernag met R2,33 per liter styg, terwyl motoriste R2,43 per liter meer vir 93-oktaan-petrol sal moet opdok. Dít terwyl die prys van diesel met R1,10 per liter sal styg. Dus sal motoriste in Gauteng nou R24,17 vir 95-oktaan-petrol betaal, terwyl diegene aan die kus R23,52 per liter sal opdok. Daar is aanvanklik gevrees dat motoriste tot R4 per liter meer vir 95-oktaan-petrol sal moet betaal, terwyl die prys van diesel met ŉ verwagte R2,50 sou styg. Die regering se aankondiging dat die R1,50-verlaging van die brandstofheffing verleng word, het ten minste vir effense verligting gesorg. Só lyk die stygings: Maroela Media het vroeër berig die nasionale tesourie en departement van minerale hulpbronne en energie het in ŉ gesamentlike verklaring gesê die heffing sal in Junie steeds R1,50 minder wees. Van 7 Julie af word die vermindering na 75 sent aangepas.